การประกอบธุรกิจในแต่ละกลุ่มธุรกิจ

บริษัท เซ็นทรัลพัฒนา จำกัด(มหาชน) ดำเนินธุรกิจพัฒนาอสังหาริมทรัพย์เพื่อการค้าปลีก
โดยมุ่งเน้นที่การพัฒนา ศูนย์การค้าเพื่อนำพื้นที่ออกให้เช่าอย่างต่อเนื่อง ปัจจุบันบริษัทฯ
เป็นผู้บริหารศูนย์การค้าทั้งสิ้น 10 โครงการ ซึ่งธุรกิจของบริษัทฯ และบริษัทย่อยสามารถแบ่งออกได้
6 ประเภท ดังนี้

1) ธุรกิจศูนย์การค้า

1.  ลักษณะธุรกิจ

ธุรกิจศูนย์การค้าเป็นธุรกิจหลักอันเป็นที่มาของรายได้ค่าเช่า ค่าบริการ จากการให้เช่าพื้นที่ค้าปลีก
รวมถึงการให้บริการระบบสาธารณูปโภค ระบบรักษาความปลอดภัย บริการรักษาความสะอาด
ภายในศูนย์การค้าจำนวน 8 โครงการของบริษัทฯ และเป็นที่มาของส่วนแบ่งผลกำไรจากเงินลงทุน
และรายได้ค่าบริหารอสังหาริมทรัพย์ ที่บริษัทได้รับจากกองทุนรวมอสังหาริมทรัพย์ CPN รีเทล โกรท
จำนวน 2 โครงการ ซึ่งรวมแล้วคิดเป็นสัดส่วนมากกว่าร้อยละ 80 ของรายได้รวม ปัจจุบันบริษัทฯ
มีโครงการศูนย์การค้า ที่อยู่ภายใต้การบริหารงานของบริษัทฯ และบริษัทย่อยรวม 10 โครงการ
ดังต่อไปนี้

+-------------------------+------------------------------+-------------+
| โครงการที่เป็นของบริษัท      | ดำเนินการในนาม                | เริ่มดำเนินการ |
+-------------------------+------------------------------+-------------+
| (1) เซ็นทรัลพลาซา ลาดพร้าว |   บมจ. เซ็นทรัลพัฒนา            |   ธันวาคม    |
|                         |                              |   2525      |
+-------------------------+------------------------------+-------------+
| (2) เซ็นทรัลพลาซา         |   บมจ. เซ็นทรัลพัฒนา,           |   พฤศจิกายน  |
|     รามอินทรา            |   บจ.เซ็นทรัลเรียลตี้ เซอร์วิส      |   2536      |
+-------------------------+------------------------------+-------------+
| (3)                     |                              |             |
+-------------------------+------------------------------+-------------+
| (4) เซ็นทรัลพลาซา บางนา   |   บจ. บางนา เซ็นทรัล           |   ธันวาคม    |
|                         |   พร็อพเพอร์ตี้,                 |   2536      |
|                         |                              |             |
|                         |   บจ.เซ็นทรัล เพลย์ แลนด์        |             |
+-------------------------+------------------------------+-------------+
| (5) เซ็นทรัลพลาซา ปิ่นเกล้า  |   บมจ. เซ็นทรัลพัฒนา,           |   มีนาคม     |
|                         |   บจ.เซ็นทรัลเรียลตี้ เซอร์วิส      |   2538      |
+-------------------------+------------------------------+-------------+
| (6)                     | (7)                          |             |
+-------------------------+------------------------------+-------------+
| เซ็นทรัล เซ็นเตอร์ พัทยา     |   บมจ. เซ็นทรัลพัฒนา,           |   กรกฎาคม   |
|                         |   บจ.เซ็นทรัลเรียลตี้ เซอร์วิส      |   2538      |
+-------------------------+------------------------------+-------------+
| (8)                     |                              |             |
+-------------------------+------------------------------+-------------+
| (9) เซ็นทรัลพลาซา เชียงใหม่ |   บจ. เซ็นทรัลพัฒนา เชียงใหม่     |   มีนาคม     |
|     แอร์พอร์ต             |                              |   2539      |
+-------------------------+------------------------------+-------------+
| (10) เซ็นทรัลเวิลด์         |   กองทุนรวมธุรกิจไทย 4,         |   ธันวาคม    |
|                         |   บจ.เซ็นทรัลเวิลด์              |   2545      |
+-------------------------+------------------------------+-------------+
| (11) เซ็นทรัลพลาซา        |   บจ. เซ็นทรัลพัฒนา รัตนาธิเบศร์   |   ธันวาคม    |
|      รัตนาธิเบศร์          |                              |   2546      |
+-------------------------+------------------------------+-------------+
|                         |                              |             |
+-------------------------+------------------------------+-------------+

+-------------------------+------------------------------+-------------+
| โครงการที่เป็นขอ           | ดำเนินการในนาม                | เริ่มดำเนินการ |
| งกองทุนรวมอสังหาริมทรัพย์CPN |                              |             |
| รีเทล โกรท (CPNRF)       |                              |             |
+-------------------------+------------------------------+-------------+
| (9) เซ็นทรัลพลาซา พระราม  |   บมจ. เซ็นทรัลพัฒนา, บมจ.      |   ธันวาคม    |
|     2*                  |   เซ็นทรัลพัฒนา พระราม 2        |   2545      |
|                         |                              |             |
|                         |   กองทุนรวมอสังหาริมทรัพย์CPN     |             |
|                         |   รีเทล โกรท                  |             |
+-------------------------+------------------------------+-------------+
| (10)                    | (11)                         |             |
+-------------------------+------------------------------+-------------+
| (12) เซ็นทรัลพลาซา        |   บมจ. เซ็นทรัลพัฒนา, บมจ.      |   ตุลาคม     |
|      รัชดา-พระราม 3**    |   เซ็นทรัลพัฒนา พระราม 3,       |   2540      |
|                         |                              |             |
|                         |   บจ.เซ็นทรัล เรียลตี้ เซอร์วิส     |             |
|                         |   พระราม 3                   |             |
|                         |                              |             |
|                         |   กองทุนรวมอสังหาริมทรัพย์CPN     |             |
|                         |   รีเทล โกรท                  |             |
+-------------------------+------------------------------+-------------+

* ร้อยละ 96% ของพื้นที่ศูนย์การค้า CPN ให้เช่าแก่ CPNRF ตั้งแต่เดือนสิงหาคม 2548
สิ้นสุดสิงหาคม 2578

** ร้อยละ 81% ของพื้นที่ศูนย์การค้า CPN ให้เช่าแก่ CPNRF ตั้งแต่เดือนสิงหาคม 2548
สิ้นสุดสิงหาคม 2578

1.  การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

การตอบสนองความต้องการของลูกค้าได้อย่างครบถ้วนเพื่อยกระดับการให้บริการ :

  บริษัทฯ ได้มีการพัฒนาศักยภาพการแข่งขันในสภาวะตลาดที่มีความเปลี่ยนแปลงอยู่ตลอดเวลา
  ภายใต้ความต้องการที่มีความหลากหลายของผู้บริโภค
  ธุรกิจค้าปลีกจะต้องมีการยกระดับการให้บริการเพื่อสร้างข้อได้เปรียบในการแข่งขันเหนือคู่แข่ง
  รวมถึงบริษัทฯ ต้องการที่จะมีการบริการที่มีคุณภาพระดับโลกตามวิสัยทัศน์ที่ได้วางไว้
  ซึ่งส่วนหนึ่งที่สำคัญคือการสร้างลักษณะเฉพาะของแบรนด์ที่โดดเด่น
  ที่ลูกค้าสามารถทราบถึงสิ่งที่บริษัทฯ ต้องการที่จะนำเสนอให้อย่างชัดเจน ยกตัวอย่างเช่น
  โครงการ เซ็นทรัลเวิลด์ที่ทางบริษัทฯ
  ต้องการสร้างให้เป็นศูนย์การค้าที่ตอบสนองความต้องการของผู้บริโภคที่ต้องการความทันสมัยในเรื่องต่าง
  ๆ เช่น ร้านอาหารที่ตอบสนอง Lifestyle ของทุก ๆ กลุ่มลูกค้า
  สินค้าแฟชั่นและเทคโนโลยีที่นำสมัย ภายใต้แนวความคิดที่จะสร้างความแปลกใหม่
  การนำนวัตกรรมทั้งในเรื่องแฟชั่น เสื้อผ้า และเทคโนโลยีที่เป็นสินค้ารุ่นใหม่ ๆ
  มานำเสนอให้ลูกค้าก่อนคู่แข่ง เพื่อสร้างศูนย์การค้าที่สามารถตอบโจทย์ความเป็น Lifestyle
  Shopping ที่ยิ่งใหญ่ที่สุดในประเทศไทย

  การรักษาคุณภาพและชื่อเสียง :

  ทางบริษัทฯ
  ได้ให้ความสำคัญและเน้นย้ำที่จะยกระดับคุณภาพของการให้บริการแก่ผู้บริโภคและร้านค้าอย่างต่อเนื่อง
  โดยใช้กระบวนการจัดการที่เป็นระบบและมีมาตรฐานระดับสากล การบริหารงานที่มีประสิทธิภาพ
  เพื่อพัฒนาไปสู่การเป็นบริษัทที่ผู้บริโภคและร้านค้าต่างให้ความไว้วางใจ
  มีการสร้างแบรนด์เพื่อให้เกิดความแตกต่างอย่างชัดเจน
  รวมถึงได้มีการที่นำเกณฑ์การวัดคุณภาพระดับชาติเข้ามาสนับสนุนการปฏิบัติงานในปัจจุบันเพื่อยกระดับมาตรฐานการปฏิบัติงานให้ได้มาตรฐานระดับสากล
  อันจะนำไปสู่การตอกย้ำการเป็นผู้นำในธุรกิจค้าปลีกทั้งในระดับประเทศและแข่งขันในระดับภูมิภาคเอเชียตะวันออกเฉียงใต้

  ดำเนินงานด้านการทำวิจัยธุรกิจและตลาดอย่างต่อเนื่อง :

  บริษัทฯ
  ได้คำนึงถึงความสำคัญของการวิจัยและพัฒนาในเรื่องความต้องการของผู้บริโภคทั้งในส่วนของร้านค้าที่เป็น
  ผู้เช่าพื้นที่และลูกค้าที่เข้ามาใช้บริการในศูนย์การค้า
  รวมถึงการสำรวจความพึงพอใจในการใช้บริการ เพื่อเป็นข้อมูลให้กับ
  ผู้บริหารระดับสูงในการพัฒนาการบริหารจัดการกิจกรรมทางการตลาด
  เพื่อที่จะตอบสนองความต้องการของลูกค้าที่เป็น กลุ่มเป้าหมายให้ได้รับความพึงพอใจสูงสุด
  นอกจากนี้การวิจัยตลาดเพื่อวัดสถานะการแข่งขันในธุรกิจค้าปลีกเพื่อเปรียบเทียบกับคู่แข่งขันนั้นเป็นสิ่งที่จำเป็นและมีความสำคัญอย่างยิ่ง
  โดยเฉพาะในตลาดที่มีสภาวะการแข่งขันสูงและมีกลุ่มลูกค้าที่มี
  ความเป็นลักษณะเฉพาะและมีความต้องการที่เปลี่ยนแปลงอย่างรวดเร็ว

  การสร้างและเพิ่มพูนความสัมพันธ์ที่ดีงามให้กับพันธมิตรทางธุรกิจในด้านผู้เช่าหลักและร้านค้าปลีก
  :

  การบริหารจัดการในส่วนของการคัดเลือกร้านค้าที่เข้ามาเช่าทำธุรกิจภายในศูนย์การค้านั้นเป็นสิ่งที่ทางบริษัทฯ
  ให้ความสำคัญอย่างยิ่งและถือเป็นหนึ่งในกลยุทธ์ทางการตลาดที่สำคัญเพราะจะเป็นภาพลักษณ์ของศูนย์การค้า
  ดังเช่นในส่วนของผู้เช่าหลักต่าง ๆ คือ ห้างสรรพสินค้าชั้นนำ เช่น ห้างเซ็นทรัล
  ดีพาร์ทเม้นท์สโตร์ ห้างโรบินสัน และศูนย์รวมสินค้าเฉพาะทาง เช่น พาวเวอร์บาย,
  ซูเปอร์สปอร์ต, ท๊อปส์ซุปเปอร์มาร์เก็ต, บีทูเอส, โรงภาพยนตร์, โบว์ลิ่ง, สวนสนุก,
  โฮมเวิร์ค และอื่น ๆ บริษัทฯ จะคัดเลือกเฉพาะผู้เช่าหลักที่มีคุณภาพและเหมาะสม
  เพื่อที่จะดึงดูดลูกค้าให้เข้ามาใช้บริการอย่างต่อเนื่องและสม่ำเสมอ ในส่วนของร้านค้าปลีกบริษัทฯ
  ได้เลือกสรรร้านค้าที่มีคุณภาพและมีทิศทางการทำธุรกิจที่ตรงกับทิศทางการทำตลาดของทางบริษัทฯ
  การพัฒนาแผนการตลาดอย่างเป็นระบบนั้นทำให้บริษัทฯ สามารถรู้ทิศทางของตลาด
  และสามารถตอบสนองความต้องการของตลาดได้อย่างถูกต้องและสามารถพัฒนาศักยภาพทางธุรกิจค้าปลีก
  ซึ่งมีผลไปถึงพันธมิตรทางธุรกิจคือร้านค้าผู้เช่าพื้นที่ในศูนย์การค้า
  การพัฒนาความสัมพันธ์ทางธุรกิจนั้นมีการจัดกิจกรรมที่เป็นรูปธรรม ยกตัวย่างเช่น
  การจัดโครงการสัมมนาสำหรับผู้บริหารเจ้าของกิจการในเนื้อหาของการจัดการธุรกิจ
  การจัดการประชุมร้านค้าอย่างต่อเนื่องเพื่อสานสายสัมพันธ์
  และการแจ้งข้อมูลข่าวสารทางการตลาดใหม่
  ๆให้ร้านค้าผู้เช่าพื้นที่ในศูนย์การค้าเพื่อการทำงานที่เป็นไปในทิศทางเดียวกัน
  รวมไปถึงการจัดงานแข่งขันกีฬากอล์ฟระหว่างผู้บริหารของบริษัทฯ
  และผู้เช่าพื้นที่ซึ่งจัดขึ้นเป็นประจำทุกปี

  การจัดพื้นที่แบ่งประเภทของร้านค้า (Zoning and Tenant Mix)
  ภายในศูนย์การค้าให้เป็นหมวดหมู่:

  ทางบริษัทฯ
  ใช้ระบบการจัดการที่มีประสิทธิภาพในการคัดเลือกและแบ่งประเภทร้านค้าให้ตรงกับความต้องการของ
  ผู้บริโภคและคำนึงถึงผลประโยชน์สูงสุดของร้านค้าผู้เช่าพื้นที่
  การคัดเลือกร้านค้านั้นจะต้องอาศัยประสบการณ์และ ความชำนาญในด้านธุรกิจค้าปลีกที่บริษัทฯ
  ได้ดำเนินงานมาเป็นระยะเวลายาวนาน ซึ่งการจัดสรรและแบ่งประเภทร้านค้าที่
  ลงตัวจะสนับสนุนการทำธุรกิจของศูนย์การค้า ร้านค้าปลีก
  และสร้างประสบการณ์การจับจ่ายใช้สอยที่แตกต่างรวมถึงสร้างความพึงพอใจแก่ลูกค้าที่เข้ามาใช้บริการอีกด้วย

  รูปแบบของการออกแบบศูนย์การค้าอย่างพิถีพิถัน เน้นความสวยงามทันสมัย
  โดยคงไว้ซึ่งการวางระบบรักษาความปลอดภัยที่ดีควบคู่กัน :

  บริษัทฯ
  คำนึงถึงความสำคัญของการออกแบบศูนย์การค้าให้มีความทันสมัยและตรงกับความต้องการของผู้บริโภค
  ซึ่งรวมถึงการวางส่วนประกอบต่าง ๆ เช่น ทางเดิน, บันไดเลื่อน, ลิฟท์, ห้องน้ำ ฯลฯ
  ให้ลงตัว ประกอบกับการเลือกสรรร้านค้าอย่างเหมาะสม โดยบริษัทฯ
  ได้พัฒนารูปแบบการตกแต่งภายในศูนย์การค้าเพื่อส่งเสริมบรรยากาศในการจับจ่ายใช้สอย
  และมีความทันสมัยอยู่เสมอ เพื่อการให้บริการและตอบสนองความต้องการของลูกค้าได้อย่างลงตัว
  โดยให้ความสำคัญกับการบริหารพื้นที่ใช้สอยให้เกิดประโยชน์สูงสุดขณะเดียวกันกับต้องมีความปลอดภัยอย่างสูงสุดทั้งต่อร้านค้าผู้เช่าพื้นที่และตัวลูกค้าด้วย

  ความรับผิดชอบต่อสังคม และสิ่งแวดล้อม :

จากการที่บริษัทฯ ได้ดำเนินธุรกิจให้เช่าพื้นที่ในศูนย์การค้ามาเป็นระยะเวลายาวนาน
และมีความผูกพันเกี่ยวข้องกับประชาชนทั่วไปเป็นจำนวนมาก บริษัทฯ
ได้ตระหนักถึงความสำคัญของความรับผิดชอบต่อสังคมและสิ่งแวดล้อมมาโดยตลอด
และได้กำหนดเป็นนโยบาย
และแนวปฏิบัติในการประกอบธุรกิจที่ชัดเจนในเรื่องของความรับผิดชอบต่อสังคม การรักษา
สิ่งแวดล้อม และการประหยัดพลังงาน รวมถึงการดูแลด้านคุณภาพชีวิตและสังคม
ตลอดจนด้านชุมชนสัมพันธ์ โดยมีการ
นำระบบการบริหารจัดการอย่างมืออาชีพมาใช้เพื่อให้ได้มาตรฐานระดับสากล
และป้องกันไม่ให้เกิดปัญหา หรือผลกระทบต่อ ชุมชนและสิ่งแวดล้อม รวมถึงการจัดกิจกรรมต่าง ๆ
เพื่อสังคม ซึ่งในปี 2550 บริษัทฯ ได้ดำเนินการในหลายรูปแบบ
ทั้งกิจกรรมร่วมกับชุมชนและองค์กรภาครัฐ กิจกรรมที่บริษัทฯ จัดขึ้นเพื่อสังคมออกเป็น 4 ด้าน
ดังนี้ 1) การสนันสนุนโครงการในพระราชดำริ และโครงการส่วนพระ องค์ของพระบรมวงศานุวงศ์
2) โครงการที่เกี่ยวกับการศึกษา 3) โครงการเพื่อสิ่งแวดล้อม และ 4) โครงการเพื่อชุมชน

  1) การสนันสนุนโครงการในพระราชดำริ และโครงการส่วนพระองค์ของพระบรมวงศานุวงศ์

  - การจัดงานโครงการหลวงเฉลิมพระชนมายุ 80 พรรษา
  นับเป็นครั้งแรกที่ได้รวมโครงการสำคัญ ทั้งโครงการหลวง โครงการส่วนพระองค์สวนจิตรลดา
  โครงการในพระราชดำริ โครงการส่วนพระองค์อื่น ๆ และ
  โครงการของหน่วยงานที่ได้เข้ามาสนองงานในมูลนิธิโครงการหลวงมาจัดแสดงในทุกโซนของศูนย์การค้าเซ็นทรัลเวิลด์

  - จัดทำพวงกุญแจ “เรารักในหลวง” เพื่อหารายได้สมทบทุนมูลนิธิพระดาบส

  - โครงการจำหน่ายเสื้อ “เรารักในหลวง” เพื่อหารายได้สมทบทุนมูลนิธิพระดาบส

  - สนับสนุนโครงการ “ทำดีเพื่อพ่อ” ตั้งจุดประชาสัมพันธ์โครงการให้ประชาชมมาร่วมแสดงความ
  คิดเห็นในการร่วมทำความดีเพื่อพ่อหลวง

  - จัดโครงการโลหิตถวายให้เทิดไท้องค์ราชันย์ 80 พรรษา ร่วมกับสภากาชาดไทย
  และบริจาครถบริจาคโลหิตให้สภากาชาดไทย

2) การสนับสนุนโครงการที่เกี่ยวกับการศึกษา

  ด้านการศึกษา บริษัท ฯ ได้ให้การสนับสนุนกิจกรรมหลากหลายประเภทเพื่อส่งเสริม
  และเสริมสร้างประสบการณ์ด้านต่าง ๆ ให้แก่ เยาวชนไทย
  เพราะเชื่อมั่นว่าการพัฒนาคุณภาพของเยาวชนเป็นสิ่งจำเป็น เนื่องจากเป็นกำลังสำคัญของชาติ
  โดยมีจุดมุ่งหมายที่จะส่งเสริมให้เยาวชนมีการศึกษาหาความรู้อย่างต่อเนื่อง

  กิจกรรมเพื่อการศึกษาของบริษัท ฯ ในปี 2550 ได้แก่

  - โครงการจัดสร้างห้องสมุดสำหรับโรงเรียนที่ขาดแคลน อาทิ โรงเรียนชุมชนบ้านดอนตัน
  จังหวัดน่าน, โรงเรียนบ้านคลองม่วง จังหวัดกระบี่

  - โครงการบริจาคห้องคอมพิวเตอร์ ให้แก่ โรงเรียนวัดปทุมวนาราม
  ในพระบรมราชูปถัมภ์ของสมเด็จพระเทพรัตนราชสุดา สยามบรมราชกุมารี

  - โครงการมอบคอมพิวเตอร์ให้เด็กด้อยโอกาสเมืองฮอด

  3) โครงการเพื่อสิ่งแวดล้อม

  ปัจจุบันสภาพแวดล้อมได้รับผลกระทบอย่างมาก ภาวะโลกร้อน คือ
  ปัญหาเฉพาะหน้าที่จะมีผลกระทบระยะยาวต่อโลกของเรา ทางบริษัท ฯ ได้เล็งเห็นถึงปัญหานี้
  จึงได้คิดริเริ่มโครงการ STOP GLOBAL WARMING! ขึ้น

  ด้วยการสนับสนุนจากทีมงานผู้บริหาร และ ความพร้อมของทีมปฏิบัติการ ซีพีเอ็นได้เริ่มโครงการนี้
  ตั้งแต่ปี 2549 ต่อเนื่องเรื่อยมา โดยทำงานประสานกันทุกแผนก โดยมีการจัดตั้ง
  คณะกรรมการอนุรักษ์พลังงาน และ ทีมงานการตลาดเพื่อดูแล
  โครงการนี้โดยเฉพาะโดยมีโครงการหลัก ดังนี้

  1. คณะกรรมการอนุรักษ์พลังงาน

  2. การตลาดเพื่อสิ่งแวดล้อม (Green Marketing)

  3. โครงการอาคารสีเขียว (Green Building)

  4. โครงการสำนักงานสีเขียว (Green Office)

  บริษัท ฯ
  มีความมุ่งมั่นที่จะเป็นส่วนหนึ่งที่จะช่วยขับเคลื่อนสังคมไทยไปในแนวทางที่ถูกต้องเพื่ออนาคตของสิ่งแวดล้อมที่ดีขึ้นเพื่อลูกหลานของเราในอนาคต

  4) โครงการเพื่อชุมชน

  ทางบริษัท ฯ ให้การสนับสนุนสังคม และชุมชมที่อยู่รอบศูนย์การค้า
  โดยผ่านกระบวนการมีส่วนร่วมของชุมชน เพื่อให้มีการพัฒนาอย่างยั่งยืนและ
  ให้ความร่วมมือกับชุมชนในการจัดกิจกรรมเพื่อชุมชนและสังคม

  - ให้การสนับสนุนภาครัฐในการให้พื้นที่ เพื่อจัดกิจกรรมขนาดใหญ่ เพื่อชุมชนต่างๆ อาทิ งานพิธี
  จุดเทียนชัยถวายพระพรพระบาทสมเด็จพระเจ้าอยู่หัว
  และพระบาทสมเด็จพระนางเจ้าพระบรมราชินีนาถ ณ บริเวณลานเซ็นทรัลเวิลด์สแควร์

  - โครงการหนังสือเสียงพรจากฟ้า ร่วมกับ บมจ. การบินไทย ประชาสัมพันธ์ให้พนักงานบริษัท
  ลูกค้าและประชาชนทั่วไป ให้มาร่วมบันทึกเสียงภายในศูนย์การค้า อ่านหนังสือพระราชดำรัส

-   การจัดจำหน่ายและช่องทางการจัดจำหน่าย

  บริษัทฯ ดำเนินการจัดจำหน่ายผ่านช่องทางดังต่อไปนี้

-   

-   โดยทีมงานขายที่มีคุณภาพจากการฝึกอบรมของบริษัทฯ
    เองทำให้มีทีมงานที่มีความเชี่ยวชาญในธุรกิจ ศูนย์การค้า
    รวมทั้งการใช้กลยุทธ์ทางการตลาดสนับสนุน ทำให้ได้ร้านค้าที่มีคุณภาพและการที่บริษัทฯ
    มีศูนย์การค้าที่อยู่ภายใต้การบริหารหลายโครงการ ก่อให้เกิดการประหยัดต่อขนาด (
    Economy of Scale ) ที่จะเป็นผลดีต่อบริษัทฯ อาทิเช่น
    การจัดกิจกรรมเพื่อส่งเสริมการขายส่วนใหญ่บริษัทฯ จะทำพร้อม ๆ
    กันทุกศูนย์การค้าเพื่อให้การนำเสนอในเรื่องของการทำโปรโมชั่นมีประสิทธิภาพและได้ประโยชน์อย่างสูงสุด
    รวมถึงการหา พันธมิตรทางการธุรกิจเพื่อให้โปรโมชั่นที่ดำเนินการนั้นมีความยิ่งใหญ่มากขึ้น
    หรือกรณีเปิดศูนย์การค้าใหม่ บริษัทฯ จะติดต่อฐานลูกค้ากลุ่มเดิมคือ
    ผู้เช่าร้านค้าที่เป็นผู้เช่าหลักและร้านค้าปลีกที่มีคุณภาพจากสาขาที่ได้เปิดให้บริการไปแล้วเข้ามาอยู่ในศูนย์การค้าแห่งใหม่ก่อนเป็นอันดับต้น
    ๆ เพื่อเป็นการสร้างระดับมาตรฐานเดียวกันและ
    สร้างความมั่นใจให้ลูกค้าว่าสามารถพบสินค้าที่ต้องการได้ในทุกศูนย์การค้า

-   การใช้โฆษณาผ่านสื่อต่าง ๆ
    เพื่อสนับสนุนให้ลูกค้าได้รับข้อมูลข่าวสารได้อย่างทั่วถึงทั้งลูกค้าที่ได้เช่าพื้นที่
    อยู่แล้วหรือลูกค้ารายอื่นที่สนใจประกอบธุรกิจค้าปลีกเพิ่มเติม เช่น หนังสือพิมพ์, โบว์ชัวร์,
    วิทยุ และป้ายโฆษณา กลางแจ้งบนสถานที่ก่อสร้างโครงการ เป็นต้น
    นอกจากนั้นยังมีการประชาสัมพันธ์ผ่านเว็บไซต์ของบริษัทฯ

-   การส่งเสริมการจัดนิทรรศการ ณ บริเวณลานเอนกประสงค์ในศูนย์การค้า
    โดยบริษัทจะมีการบริหารพื้นที่ ณ
    ลานเอนกประสงค์โดยการเปิดโอกาสให้ร้านค้าภายในศูนย์การค้าและกลุ่มผู้จัดนิทรรศการต่าง
    ๆ เข้ามาเสนอขายสินค้าและบริการ

-   ลักษณะของลูกค้าและการสร้างความสัมพันธ์ระหว่างลูกค้ากับบริษัทฯ

  บริษัทฯ
  ได้ให้ความสำคัญต่อการเลือกสรรร้านค้าที่เข้ามาดำเนินธุรกิจโดยจะต้องมีความเป็นมืออาชีพและมีสินค้าและบริการที่สามารถตอบสนองความต้องการของกลุ่มลูกค้าที่ทางศูนย์การค้าในแต่ละที่ได้วางแผนงานการตลาดไว้
  ซึ่งทางบริษัทฯ ได้มีการวางระบบการติดต่อประสานงานไว้อย่างเป็นระบบ
  เพื่อให้การติดต่อสื่อสารระหว่างบริษัทฯ และคู่ค้าเป็นไปอย่างสะดวกและมีประสิทธิภาพ
  ทางทีมงานฝ่ายประชาสัมพันธ์และลูกค้าสัมพันธ์ที่มีประสบการณ์และมีความเป็นมืออาชีพซึ่งผ่านการ
  ฝึกอบรมจะทำหน้าที่ติดต่อประสานงานเพื่อความสะดวกและช่วยเหลือเมื่อพบปัญหาในการดำเนินกิจการ
  รวมทั้งสามารถให้ คำปรึกษากับร้านค้าใหม่ที่สนใจจะเข้ามาลงทุนกับบริษัทฯ ด้วย
  นอกจากนี้บริษัทฯ ยังได้จัดทำนิตยสารรายไตรมาสเกี่ยวกับ กิจกรรมต่าง ๆ ของบริษัทฯ
  และแนวโน้มของธุรกิจค้าปลีก เพื่อสร้างความสัมพันธ์ที่ดีและทำให้คู่ค้าของทางบริษัทฯ
  ได้รับทราบข่าวสารที่เป็นประโยชน์ และความเคลื่อนไหวของธุรกิจค้าปลีกตลอดเวลา
  ในช่วงเปิดโครงการใหม่ผู้บริหารระดับสูงของบริษัทฯ
  จะสร้างความสัมพันธ์ที่ดีโดยการพบปะกับเจ้าของร้านค้า
  เพื่อรับรู้ถึงปัญหาและทำการช่วยเหลือในด้านต่าง ๆ ไม่ว่าจะเป็นด้านการตลาด
  การส่งเสริมการขาย ทำให้บริษัทฯ มีการหมุนเวียนของร้านค้า (Turnover) อยู่ในอัตราที่ต่ำ

(2) ภาวะอุตสาหกรรมและการแข่งขัน

    ในปี 2550 ถือได้ว่าเป็นปีที่ท้าทายอย่างมากต่ออุตสาหกรรมค้าปลีก
    เนื่องจากมีปัจจัยลบจากการชะลอตัวของเศรษฐกิจในภูมิภาคเอเชีย
    ราคาน้ำมันและอัตราดอกเบี้ยอยู่ในระดับสูง
    ราคาสินค้าอุปโภคและบริโภคเพิ่มขึ้นจากอัตราเงินเฟ้อส่งผลกระทบต่อรายได้ที่แท้จริงของครัวเรือน
    ภาวะความไม่แน่นอนทางด้านการเมืองและเศรษฐกิจส่งผลกระทบต่อความเชื่อมั่นของผู้บริโภคที่ลดลงอย่างต่อเนื่องตลอดปีที่ผ่านมา
    ซึ่งในสภาวะที่ยอดขายของผู้ประกอบการค้าปลีกภายในศูนย์การค้าลดลง
    ผู้พัฒนาศูนย์การค้าต่างใช้ กลยุทธ์การแข่งขัน
    โดยการโฆษณาประชาสัมพันธ์และจัดให้มีกิจกรรมส่งเสริมการขายเพื่อเพิ่มยอดขายที่ดึงดูดใจตลอดทั้งปีเพื่อให้เกิดบรรยากาศของการจับจ่ายใช้สอย
    รวมถึงการปรับปรุงเปลี่ยนแปลงภาพลักษณ์ของศูนย์การค้าให้มีความทันสมัยเพื่อดึงดูดให้
    ลูกค้าเข้ามาใช้บริการ
    การใช้กลยุทธ์ทางการตลาดที่ตอบสนองลูกค้าเฉพาะกลุ่มมากขึ้นรวมถึงการเกิดขึ้นของศูนย์การค้าที่ตอบสนองการใช้ชีวิตสมัยใหม่ที่รีบเร่ง
    ทำให้ศูนย์การค้าที่เป็น Community Mall เริ่มเกิดขึ้น เพื่อที่จะเข้าถึงแหล่งชุมชน
    และลดความเสี่ยงจากการลงทุนในโครงการขนาดใหญ่

 ในปี 2550 มีความเคลื่อนไหวในธุรกิจศูนย์การค้าที่สำคัญ ดังนี้ 

-   เซ็นทรัลพัฒนา

    -   เปิดตัว 4 โครงการศูนย์การค้าใหม่ ที่แจ้งวัฒนะ พัทยา ชลบุรีและขอนแก่น
        ซึ่งสามารถตอบสนองความต้องการของผู้บริโภค เพื่อแนะนำโครงการแก่ลูกค้าที่มีศักยภาพ
        และประชาสัมพันธ์โครงการให้เป็นที่รู้จักแก่สาธารณชน

-   เดอะมอลล์กรุ๊ป

    -   ได้ใช้กลยุทธ์ทางการตลาดเพื่อที่จะควบรวมงานกิจกรรมและการส่งเสริมการขายของเดอะมอลล์ทุกสาขารวมถึงเอ็มโพเรี่ยมและสยามพารากอนเข้าด้วยกันสำหรับงานกิจกรรมและการส่งเสริมการขายหลัก
        เพื่อให้ได้ภาพงานที่มีความยิ่งใหญ่มากขึ้น
        นอกจากนี้ทางเดอะมอลล์กรุ๊ปได้เน้นในเรื่องของการตอบโจทย์และเข้าถึงลูกค้าเฉพาะกลุ่มมากขึ้นโดยเน้นการนำเสนอสินค้าเป็นหมวดหมู่
        โดยเน้นการสร้างตราสินค้าให้มีความแข็งแกร่งมากขึ้น

    -   ห้างสรรพสินค้าเอ็มโพเรียมฉลองครบรอบ 10ปี
        ได้ทำการพัฒนาการบริหารกลุ่มสินค้าตามหมวดหมู่ หรือเรียกว่า Category Marketing
        รวมทั้งการมีพันธมิตรในการนำเสนอการบริการที่เต็มรูปแบบให้กับลูกค้าที่มาจับจ่ายใช้สอย
        ยกตัวอย่างเช่น การให้บริการลูกค้าในเรื่องของรถยนต์ลิมูซีน

-   สยามพิวรรธ์

    -   ฉลองครบรอบ 10 ปี
        ของศูนย์การค้าสยามดิสคัพเวอรี่เซ็นเตอร์ด้วยการปรับปรุงร้านค้าใหม่ภายในศูนย์การค้า
        มีร้านค้าใหม่ ๆ ให้กับลูกค้าได้เลือกซื้อ การปรับโลโก้ใหม่

    -   ได้มีการตั้งทีมที่ปรึกษาให้กับการบริหารงานและธุรกิจค้าปลีกในฐานะทีมงานใหม่ที่นำเสนอการให้บริการให้กับธุรกิจโรงแรมและธุรกิจที่พักอาศัยที่ต้องการเพิ่มธุรกิจค้าปลีกเข้าไป
        ในการยกระดับการให้บริการเหนือระดับ

-   สยามฟิวเจอร์

    -   มีโครงการที่จะขยายพื้นที่ค้าปลีกให้ได้ 500,000 ตารางเมตร ภายในปี 2010
        ในกรุงเทพ ฯ และปริมณฑล โดยการที่จะเพิ่มศูนย์การค้า 3-5 แห่งต่อปี

    -   โครงการ Esplanade รัชดา ได้ทำการเปิดตัวโครงการ CRM ภายใต้ชื่อว่า Gift
        Box Card

-   สยามพารากอน ดีเวลลอปเมนต์
    เน้นในเรื่องของการสร้างความพึงพอใจร้านค้าผู้เช่าพื้นที่รวมทั้งรักษาระดับรายได้จากการเช่าพื้นที่รวมทั้งการเปิดตัวกิจกรรมและการส่งเสริมการขาย
    เพื่อการเป็นศูนย์รวมของการเป็นจุดมุ่งหมายของการจับจ่ายใช้สอยระดับโลก
    โดยการนำเสนอรูปแบบกิจกรรมระดับชาติมาเป็นตัวผลักดัน

-   เกสร แลนด์ แอสเซ็ท ดีเวลลอปเมนต์ ได้พัฒนาเป็นผู้นำของแบรนด์แฟชั่นระดับนานาชาติ
    และเพื่อดึงดูดให้ลูกค้าเข้ามาที่ศูนย์การค้ามากขึ้นรวมถึงสร้างให้เกิดยอดการจับจ่ายต่อคมเพิ่มมากขึ้น
    ทางศูนย์ ฯ ได้ เน้นร้านค้าที่เกี่ยวกับร้านค้าที่ขายสินค้าประเภทของชำรวยและของขวัญ
    รวมถึงสินค้าของตกแต่งบ้านและร้านอาหารให้มากขึ้น

-   ฟิวเจอร์ ปาร์ค รังสิต ได้เปิดตัวโครงการ CRM
    กับลูกค้าและสร้างทีมงานลูกค้าสัมพันธ์เพื่อใกล้ชิดกับร้านค้าผู้เช่าให้มากขึ้น

    1.  การจัดหาผลิตภัณฑ์ หรือบริการ

การจัดหาผลิตภัณฑ์ของบริษัทฯ คือ การพัฒนาโครงการศูนย์การค้า
โดยมีลำดับขั้นการพัฒนาโครงการดังนี้

-   การจัดหาที่ดินและบริหารโครงการก่อสร้างศูนย์การค้า หรือซื้อศูนย์การค้าที่เปิดดำเนินการแล้ว

  บริษัทฯ
  มีนโยบายที่จะพัฒนาโครงการใหม่หรือซื้อโครงการศูนย์การค้าครบวงจรที่เปิดดำเนินการแล้วในพื้นที่กรุงเทพฯ
  ปริมณฑล และต่างจังหวัด ที่มีแนวโน้มของประชากรหนาแน่น
  ซึ่งจะจัดหาที่ดินโดยการซื้อหรือเช่าบนทำเลที่มีความเป็นไปได้ในการเติบโตสูง
  และมีความเสี่ยงน้อย
  องค์ประกอบที่สำคัญในการพิจารณาจัดหาที่ดินหรือโครงการของบริษัทมีสาระสำคัญดังนี้

-   ทำเลที่ตั้งของที่ดิน อาทิ สถานที่ตั้ง การคมนาคม ลักษณะการใช้ที่ดินข้างเคียง

-   ขนาด รูปร่าง และลักษณะการครอบครองที่ดิน

-   สาธารณูปโภคที่จะอำนวยความสะดวกในบริเวณที่ดินที่จะนำมาพัฒนา

-   การคำนึงถึงการใช้สอยของที่ดินที่ตั้งอยู่ เช่น เขตอุตสาหกรรม, เขตที่พักอาศัย เป็นต้น

-   แนวโน้มการเติบโตในอนาคต โดยพิจารณาจากแนวโน้มการเติบโตของประชากร
    และพฤติกรรมจับจ่าย ใช้สอยของผู้บริโภค
    จำนวนและรายได้ของประชากรโดยเฉพาะกลุ่มลูกค้าเป้าหมาย และการประเมินอุปสงค์
    อุปทานให้สอดคล้องกัน

-   ข้อจำกัดการใช้ที่ดินและกฎหมายที่เกี่ยวข้อง เช่น กฎหมายผังเมือง,
    กฎหมายควบคุมธุรกิจค้าปลีก

-   ราคาของที่ดินและความเป็นไปได้ในการได้มา
    โดยบริษัทแบ่งทางเลือกในการจัดหาที่ดินที่มีศักยภาพ ทางธุรกิจสูงดังนี้

การซื้อขาด 

  - ในกรณีที่ราคาสมเหตุผลและเหมาะสมที่จะนำมาพัฒนาศูนย์การค้า

  ข. การเช่าที่ดิน

  - ในกรณีที่ดินตั้งอยู่ในทำเลที่มีศักยภาพแต่เจ้าของที่ดินไม่ยินดีที่จะขายขาด

  - ราคาของที่ดินสูงมากจนไม่คุ้มกับการลงทุนหากใช้วิธีซื้อขาด

  - เจ้าของที่ดินไม่สนใจการร่วมทุน

  ค. การร่วมทุนกับเจ้าของที่ดิน

  - ในกรณีที่เป็นเงื่อนไขจากเจ้าของที่ดิน และทำเลที่ตั้งนั้นมีศักยภาพทางธุรกิจสูง

  อย่างไรก็ดี ทุก ๆ ทำเลที่ตั้งที่บริษัทจัดหาเพื่อพัฒนานับว่าเป็นทำเลที่ดีที่สุดในย่านนั้นเสมอ
  และราคาที่ได้มาต้องเป็นราคาที่ไม่สูงกว่าราคาตลาด

-   ศึกษาความเป็นไปได้ของโครงการ

-   การวิเคราะห์ความเป็นไปได้ทางการตลาด :
    เพื่อลดความเสี่ยงให้น้อยที่สุดและได้ผลกำไรกลับคืนมาอย่าง รวดเร็ว บริษัทฯ
    คำนึงถึงการศึกษาส่วนแบ่งการตลาด คู่แข่งขัน
    ลักษณะกลุ่มลูกค้าตลอดจนแนวโน้มของตลาดในอนาคต เช่น ความต้องการของลูกค้า
    การจัดหาสินค้า การกำหนดประเภทสินค้าและร้านค้า
    การกำหนดราคาขายที่เหมาะสมเพื่อให้สอดคล้องกับแผนงานทางด้านการตลาด

-   การวิเคราะห์ทางด้านเทคนิคและการศึกษาโครงสร้าง :
    เพื่อกำหนดลักษณะเฉพาะที่โดดเด่นอันสวยงามดึงดูดสายตาของนักลงทุนและลูกค้าที่จะเข้ามาใช้บริการในศูนย์การค้า
    และเพื่อกำหนดองค์ประกอบของโครงการในส่วนต่าง ๆ
    ให้สอดคล้องกับลักษณะกลุ่มเป้าหมายและภาวะตลาดในทำเลที่ตั้งนั้น ๆ

-   การวิเคราะห์ความเป็นไปได้ทางการเงิน : เพื่อการศึกษาผลตอบแทนจากการลงทุน
    และจัดหาแหล่งที่มา ของเงินทุน
    โดยโครงการจะต้องให้ผลตอบแทนจากการลงทุนที่คุ้มค่าและไม่น้อยกว่าอัตราผลตอบแทนที่บริษัทฯ
    กำหนด

-   การคัดเลือกผู้รับเหมา

  การพัฒนาโครงการใหม่ บริษัทฯ ให้ความสำคัญกับคุณภาพและมาตรฐานของงานก่อสร้าง
  ภายใต้การบริหาร
  จัดการงบประมาณให้เป็นไปตามแผนการลงทุนและเป็นไปอย่างมีประสิทธิภาพสูงสุด
  ในการคัดเลือกผู้รับเหมาบริษัทฯ
  จะพิจารณาจากประวัติและผลงานของผู้รับเหมาในด้านคุณภาพและมาตรฐานของงานก่อสร้าง
  ศักยภาพทางการเงิน ประวัติด้านการรับผิดชอบงาน และขั้นตอนและเทคโนโลยีการผลิตใหม่ ๆ
  ที่ช่วยลดต้นทุนและร่นระยะเวลาในการก่อสร้างโครงการ ซึ่งขั้นตอนการคัดเลือกบริษัทผู้รับเหมา
  บริษัทฯ จะเปิดการประมูลงานโดยให้มีการเสนอราคาจากผู้รับเหมาก่อสร้างไม่ต่ำกว่า 3 ราย
  โดยการประมูลจะเป็นไปในลักษณะ Close Bid
  และทำการพิจารณาเปรียบเทียบต้นทุนค่าก่อสร้างให้อยู่ใน
  งบประมาณที่ตั้งไว้และสอดคล้องกับราคากลางที่ประเมินโดยผู้สำรวจปริมาณงานอิสระและมีระยะเวลาการก่อสร้างเป็นไปตามแผนงานของบริษัทฯ
  ประกอบกับการพิจารณาประวัติและผลงานของผู้รับเหมาในด้านต่าง ๆ ตามที่กล่าวข้างต้น
  ทั้งนี้บริษัทฯ มีระเบียบปฏิบัติที่เกี่ยวกับเรื่องนี้อย่างชัดเจนและโปร่งใส

-   ขั้นตอนและเทคนิคการบริหารโครงการก่อสร้าง

  เนื่องจากบริษัทฯ จ้างผู้รับเหมาก่อสร้างเป็นผู้พัฒนาโครงการ
  ดังนั้นขั้นตอนและเทคโนโลยีจึงเป็นส่วนของ ผู้รับเหมาก่อสร้าง อย่างไรก็ตามบริษัทฯ
  ได้มีการว่าจ้างวิศวกรที่ปรึกษาโครงสร้าง วิศวกรที่ปรึกษางานระบบ ฯลฯ
  เพื่อคอยดูแลและควบคุมขั้นตอนการผลิตให้กับบริษัทฯ ในขณะเดียวกันบริษัทฯ
  ได้มีการศึกษาเทคโนโลยีของผู้รับเหมาควบคู่กันไปด้วย เพื่อที่จะพัฒนาเทคนิคการก่อสร้างใหม่ ๆ
  ที่จะช่วยลดต้นทุนและร่นระยะเวลาการก่อสร้างโครงการใหม่ ๆ นอกจากนี้บริษัทฯ
  ยังเป็นสมาชิกสมาคมผู้ประกอบการศูนย์การค้า (ICSC)
  เพื่อที่จะได้รับข่าวสารข้อมูลและเทคโนโลยีที่ทันสมัยและเป็นปัจจุบันอยู่เสมอ
  เพื่อเป็นประโยชน์ในการสร้างศูนย์การค้าของบริษัทฯ

2) ธุรกิจอาคารสำนักงาน

  2.1 ลักษณะธุรกิจ

การพัฒนาอาคารสำนักงานเพื่อให้เช่าของบริษัทฯ
จะเป็นการดำเนินงานควบคู่กับการพัฒนาศูนย์การค้า เนื่องจากมีอุปสงค์ที่ส่งเสริมกัน
และเป็นการเพิ่มมูลค่าโครงการจากการใช้ประโยชน์ในที่ดินอย่างคุ้มค่า
ซึ่งการตัดสินใจลงทุนพัฒนาอาคารสำนักงานของบริษัทจะขึ้นอยู่กับอุปสงค์และอุปทานของพื้นที่อาคารสำนักงานในแต่ละทำเลที่ตั้งของโครงการเป็นหลัก
โดยบริษัทฯ มีอาคารสำนักงานที่เปิดดำเนินการแล้ว 4 แห่ง ได้แก่

+---------------------------------+---------------------+-------------+
| สถานที่ตั้ง                         | ดำเนินการในนาม       | เริ่มดำเนินการ |
+---------------------------------+---------------------+-------------+
| (1) โครงการเซ็นทรัลพลาซา ลาดพร้าว  | บมจ. เซ็นทรัลพัฒนา     | ธันวาคม 2525 |
+---------------------------------+---------------------+-------------+
| (2) โครงการเซ็นทรัลพลาซา ปิ่นเกล้า   | บมจ. เซ็นทรัลพัฒนา     | มีนาคม 2538  |
|     ทาวเวอร์ เอ                  |                     |             |
+---------------------------------+---------------------+-------------+
|   โครงการเซ็นทรัลพลาซา ปิ่นเกล้า     | บมจ. เซ็นทรัลพัฒนา     | มีนาคม 2549  |
|   ทาวเวอร์ บี                     |                     |             |
+---------------------------------+---------------------+-------------+
| (3)                             | (4)                 |             |
+---------------------------------+---------------------+-------------+
| โครงการเซ็นทรัลพลาซา บางนา        | บจ. บางนา เซ็นทรัล    | ธันวาคม 2536 |
|                                 | พร็อพเพอร์ตี้           |             |
+---------------------------------+---------------------+-------------+
| (5) อาคารสำนักงาน เซ็นทรัลเวิลด์     | บจ. เซ็นทรัล เวิลด์*    | ตุลาคม 2547  |
+---------------------------------+---------------------+-------------+

  ** บจ.เซ็นทรัล เวิลด์ ทาวเวอร์ ได้ควบรวมกิจการกับ บจ.เซ็นทรัลเวิลด์ เมื่อวันที่ 18
  ธันวาคม 2550 เพื่อให้การบริหารจัดการภายในมีประสิทธิภาพมากขึ้น
  ซึ่งไม่มีผลกระทบใดๆต่อสัดส่วนการถือหุ้นและส่วนได้เสียของบริษัทฯ บริษัทย่อย แต่อย่างใด
  เนื่องจากผู้ถือหุ้นในบริษัทย่อยทั้ง 2 บริษัทเป็นกลุ่มเดียวกันและมีการถือหุ้นในสัดส่วนที่เท่ากัน

  2.2 การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

  โครงการธุรกิจอาคารสำนักงานตั้งอยู่ติดกับศูนย์การค้าที่ครบวงจร :

  โดยจะอยู่ในบริเวณเดียวกับโครงการศูนย์การค้าที่ทันสมัย มีที่จอดรถจำนวนมาก
  ซึ่งเอื้อประโยชน์ซึ่งกันและกันและสร้างความสะดวกให้กับผู้เข้ามาใช้บริการศูนย์การค้าและผู้ที่ทำงานในอาคารสำนักงาน
  องค์ประกอบเหล่านี้สามารถที่จะตอบสนองความต้องการของผู้เช่าที่หลากหลายได้อย่างสมบูรณ์แบบ
  รวมทั้งสามารถสร้างภาพพจน์ให้กับผู้เช่าได้เป็นอย่างดี โดยเฉพาะโครงการเซ็นทรัลเวิลด์
  ซึ่งนอกจากจะประกอบด้วยศูนย์การค้าที่ทันสมัยและอาคารสำนักงานเกรด A แล้ว บริษัทฯ
  ยังได้เพิ่มความสะดวกให้กับผู้เช่าพื้นที่โดยการสร้างทางเดิน (Sky Walk)
  เชื่อมระหว่างสถานีรถไฟฟ้าสยามและชิดลมมายังอาคารสำนักงานและอาคารศูนย์การค้า
  และภายในบริเวณโครงการได้มีการพัฒนา “โรงแรมเซ็นทรัลเวิลด์” ซึ่งเป็นคอนเวนชั่นโฮเต็ล
  ระดับ 5 ดาว พร้อมห้องประชุมขนาดประมาณ 16,000 ตารางเมตร
  ภายใต้การบริหารงานของบริษัท โรงแรมเซ็นทรัลเวิลด์ จำกัด (กลุ่มบริษัท โรงแรมเซ็นทรัล
  พลาซ่า จำกัด (มหาชน)) คาดว่าจะแล้วเสร็จ ต้นปี 2551

  พิจารณาจัดสรรและคัดเลือกกลุ่มลูกค้าที่จะเข้ามาอยู่ในอาคารสำนักงานอย่างเหมาะสม :

  อาคารสำนักงานส่วนใหญ่ของบริษัทฯ มีกลุ่มลูกค้าที่ประกอบธุรกิจที่มีความเกี่ยวเนื่องกับศูนย์การค้า
  เช่น สถานเสริมความงาม, สถานออกกำลังกาย Fitness & Spa, บริษัทหลักทรัพย์
  และสถาบันการศึกษาต่าง ๆ ยกเว้นอาคาร สำนักงานเซ็นทรัลเวิลด์ บริษัทฯ
  มีการจัดสรรพื้นที่ของผู้เช่าอาคารสำนักงานให้เกิดความหลากหลาย
  เพื่อให้ตรงกับความต้องการของผู้เช่า
  และเกิดประโยชน์สูงสุดกับทั้งผู้เช่าอาคารและผู้เข้ามาติดต่อ ในขณะที่อาคารสำนักงาน
  เซ็นทรัลเวิลด์ บริษัทฯ
  ได้วางกลยุทธ์ทางการตลาดให้เป็นศูนย์รวมบริษัทชั้นนำทั้งจากในประเทศและต่างประเทศ
  เนื่องจากเป็นอาคารสำนักงานเกรด A
  ที่มีทำเลที่ตั้งอยู่ใจกลางธุรกิจของกรุงเทพมหานครและมีเทคโนโลยีที่ทันสมัยที่สุดแห่งหนึ่ง

  การบริหารงานอย่างมีคุณภาพพร้อมกับมีระบบการให้บริการหลังการขายที่ดี :

  ทีมงานของบริษัทฯ ซึ่งประกอบด้วยผู้ทรงคุณวุฒิในแต่ละสาขาได้ร่วมกันศึกษา
  และพัฒนาโครงการต่าง ๆ เช่น ในเรื่องของการลงทุน การตลาด และรูปแบบของโครงการ
  โดยมีผู้เชี่ยวชาญทั้งจากไทยและจากต่างประเทศที่มีชื่อเสียงและมีประสบการณ์ในการพัฒนาอาคารสำนักงานเป็นที่ปรึกษา
  และให้คำแนะนำการพัฒนาโครงการอย่างมีประสิทธิภาพ นอกจากนั้น สิ่งที่บริษัทฯ
  ได้ให้ความสำคัญและถือเป็นหัวใจหลักก็คือ
  การดูแลลูกค้าและการให้บริการหลังการขายที่สม่ำเสมอ ซึ่งทำให้ลูกค้าของบริษัทฯ
  มีความเชื่อถือและไว้วางใจในทุก ๆ โครงการที่บริษัทฯ ได้ทำการพัฒนาตลอดระยะเวลาที่ผ่านมา

-   การจำหน่ายและช่องทางการจัดจำหน่าย

บริษัทฯ มีทีมงานฝ่ายขายที่มีคุณภาพและมีความเชี่ยวชาญในธุรกิจอสังหาริมทรัพย์ และบริษัทฯ
มีการวางแผน กลยุทธ์ทางการตลาด ทั้งในเรื่องของการโฆษณา ประชาสัมพันธ์
และการจัดกิจกรรมต่าง ๆ ทำให้โครงการเป็นที่รู้จักและได้รับความนิยมจากลูกค้า

-   ลักษณะลูกค้าและความสัมพันธ์ระหว่างลูกค้ากับบริษัท

กลุ่มลูกค้าเป้าหมายจะเป็นกิจการทั่วไปขนาดกลางถึงขนาดใหญ่ทั้งในและต่างประเทศ
รวมทั้งหน่วยงาน ราชการขนาดใหญ่ที่มีความสนใจเช่าพื้นที่หรือต้องการขยายพื้นที่สำนักงาน บริษัทฯ
มีการติดตามให้บริการอย่างใกล้ชิดโดยฝ่ายลูกค้าสัมพันธ์ของแต่ละโครงการ เพื่อให้ดำเนินการต่าง
ๆ ของลูกค้าได้รับความสะดวกที่สุด

(ข) ภาวะอุตสาหกรรมและการแข่งขัน

 สภาวะตลาดของธุรกิจอาคารสำนักงานในปี 2550 ก็เป็นอีกธุรกิจหนึ่งที่ได้รับผลกระทบจากภาวะเศรษฐกิจที่ชะลอตัว ความไม่แน่นอนทางด้านการเมือง ส่งผลให้ความต้องการพื้นที่สำนักงานมีอัตราการเติบโตที่ลดลง เมื่อ เปรียบเทียบกับช่วงเดียวกันในไปที่แล้ว ตั้งแต่ต้นปีที่ผ่านมาอัตราการเติบโตของการสร้างอาคารสำนักงานใหม่เมื่อ เปรียบเทียบมีอัตราคงที่ไม่เปลี่ยนแปลงเมื่อเทียบกับช่วงเวลาปีที่แล้วทั้งในบริเวณใจกลางกรุงเทพมหานครและบริเวณ ใกล้เคียง โดยมีอัตราว่างของพื้นที่เช่าอาคารสำนักงานประมาณ 12 เปอร์เซนต์ ซึ่งมีผลให้ผู้ประกอบการต่างใช้กลยุทธ์การแข่งขัน โดยการโฆษณาประชาสัมพันธ์และจัดให้มีกิจกรรมส่งเสริมการขายรวมถึงการให้บริการอย่างใกล้ชิด เพื่อเพื่อเพิ่มอัตราการเช่า รักษาฐานลูกค้าเดิม และดึงดูดลูกค้าใหม่ให้เข้ามาใช้บริการ

  อาคารสำนักงานเซ็นทรัลเวิลด์ซึ่งเป็นอาคารสำนักงานเกรด A
  ตั้งอยู่ในใจกลางย่านธุรกิจและมีการคมนาคมที่สะดวก รวดเร็ว โดยมี “Sky Walk”
  เชื่อมสถานีรถไฟฟ้าชิดลมและสยามเข้าสู่อาคารสำนักงานและศูนย์การค้าเซ็นทรัลเวิลด์
  ประกอบกับการเอื้อประโยชน์ซึ่งกันและกันของธุรกิจอาคารสำนักงานและศูนย์การค้าที่มีทางเชื่อมถึงกันอำนวยความสะดวกให้กับลูกค้า
  อีกทั้งการเติบโตของพื้นที่(Supply)อาคารสำนักงานเกรด A ก็มีจำกัด
  ทำให้สภาวะการชะลอตัวของตลาดธุรกิจอาคารสำนักงานโดยรวมไม่ส่งผลกระทบต่อการเช่าพื้นที่ของอาคารสำนักงานเซ็นทรัลเวิลด์มากนัก
  โดยอาคารสำนักงานเซ็นทรัลเวิลด์มีอัตราการเช่าพื้นที่เพิ่มขึ้นอย่างต่อเนื่อง
  ในส่วนของอาคารสำนักงานปิ่นเกล้า ทาวเวอร์ บี
  เนื่องจากตั้งอยู่บนศูนย์การค้าเซ็นทรัลพลาซาปิ่นเกล้า
  ซึ่งกลุ่มลูกค้าส่วนใหญ่เป็นธุรกิจที่มีความเกี่ยวเนื่องกับศูนย์การค้า เช่น สถาบันการศึกษา,
  บริษัทหลักทรัพย์, สถานเสริมความงาม เป็นต้น
  จึงไม่ได้รับผลกระทบจากสภาวะการชะลอตัวของตลาดธุรกิจอาคารสำนักงานโดยรวมมากนัก

2.3 การจัดหาผลิตภัณฑ์หรือบริการ

บริษัทฯ พัฒนาอาคารสำนักงานเพื่อให้เช่าควบคู่กับการพัฒนาศูนย์การค้า
เนื่องจากมีอุปสงค์ส่งเสริมกัน ดังนั้น การจัดหาผลิตภัณฑ์จึงมีลักษณะเช่นเดียวกับการพัฒนาศูนย์การค้า

-   ผลกระทบต่อสิ่งแวดล้อม

เนื่องจากอาคารสำนักงานเป็นศูนย์กลางการติดต่อธุรกิจ ซึ่งอาจก่อให้เกิดปัญหาการจราจรติดขัด
แต่อาคารสำนักงานของบริษัทฯ ตั้งอยู่ภายในโครงการศูนย์การค้า
ซึ่งจะมีการศึกษาผลกระทบต่อการจราจรก่อนที่จะมีการพัฒนาโครงการเพื่อไม่ให้เกิดปัญหาการจราจรติดขัด
และทำให้รถที่เข้า-ออกจากโครงการได้รับความสะดวกมากที่สุด
ในส่วนของระบบปรับอากาศซึ่งอาจก่อให้เกิดปัญหาภาวะเรือนกระจกนั้นสามารถป้องกันแก้ไขโดยใช้เทคโนโลยีที่ปลอดภาวะดังกล่าว
และการบำรุงรักษาเครื่องปรับอากาศให้ทำงานอย่างมีประสิทธิภาพอยู่เสมอ

3)  ธุรกิจอาคารสำหรับพักอาศัย

  3.1 ลักษณะธุรกิจ

การพัฒนาอาคารสำหรับพักอาศัย
ส่วนใหญ่จะเป็นการดำเนินงานควบคู่ไปกับการพัฒนาโครงการศูนย์การค้า
ซึ่งเป็นการใช้ประโยชน์จากที่ดินในบริเวณโครงการอย่างคุ้มค่า
โดยการตัดสินใจลงทุนพัฒนาอาคารสำหรับพักอาศัยของบริษัทฯ
จะขึ้นอยู่กับอุปสงค์และอุปทานของพื้นที่อาคารสำหรับพักอาศัยในแต่ละทำเลที่ตั้งของโครงการเป็นหลัก
ซึ่งส่วนใหญ่จะตั้งอยู่ในย่านธุรกิจ โดยมีอาคารสำหรับพักอาศัยที่เปิดดำเนินการแล้ว 2 โครงการ
ได้แก่

+---------------------------+-------------------------+----------------+
| โครงการ                   | ดำเนินการในนาม           | เริ่มดำเนินการ    |
+---------------------------+-------------------------+----------------+
| (1) หลังสวนโคโลเนต         | บจ. หลังสวน เรียลตี้        | มิถุนายน 2536    |
+---------------------------+-------------------------+----------------+
| (2) เซ็นทรัล ซิตี้ เรสซิเดนซ์    | บจ. บางนา เซ็นทรัล        | ธันวาคม 2536    |
|                           | พร็อพเพอร์ตี้               |                |
+---------------------------+-------------------------+----------------+

  3.2 การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   ตั้งอยู่ใจกลางเมืองและใกล้ระบบขนส่งมวลชนขนาดใหญ่ เช่น ทางด่วน, รถไฟฟ้า

-   ให้ความสำคัญกับการบริการในอัตราค่าเช่าที่เหมาะสม

-   การจำหน่ายและช่องทางการจำหน่าย

การขายพื้นที่เช่าในส่วนของอาคารสำหรับพักอาศัยนั้น บริษัทฯ
ใช้ทีมงานเดียวกับทีมงานขายพื้นที่อาคารสำนักงาน
โดยมีการประสานงานกับทีมงานขายธุรกิจศูนย์การค้าเพื่อใช้ประโยชน์จากฐานลูกค้าที่มีอยู่
และบริษัทฯ
ยังมีการเข้าถึงลูกค้าโดยการติดต่อกับบริษัทตัวแทนขายที่มีฐานลูกค้าตามความต้องการของโครงการ
นอกจากนี้ บริษัทฯ
ได้ใช้ศักยภาพของธุรกิจกลุ่มศูนย์การค้าซึ่งมีผู้ใช้บริการต่อวันเป็นจำนวนมหาศาลเป็นจุดออกบู้ท
ส่งเสริมการขาย, ติดตั้งสื่อโฆษณา เช่น โปสเตอร์, แบนเนอร์ ฯลฯ
สามารถสร้างความนิยมและจูงใจให้ผู้ใช้บริการสนใจเช่าพื้นที่ในอาคารสำนักงาน
และอาคารที่พักอาศัย ซึ่งที่ผ่านมาก็ประสบผลสำเร็จเป็นที่น่าพอใจ

-   ลักษณะลูกค้าและความสัมพันธ์ระหว่างลูกค้ากับบริษัทฯย่อย

  ลักษณะลูกค้าจะเป็นนักธุรกิจ นักศึกษา
  ชาวไทยและต่างประเทศที่ทำงานหรือศึกษาอยู่ใจกลางเมืองกรุงเทพฯ

(ข) ภาวะอุตสาหกรรมและการแข่งขัน

  สภาวะตลาดของธุรกิจที่อยู่อาศัย ประเภทอาคารชุดในปี 2550
  ยังมีแนวโน้มอัตราการขยายตัวทั้งในส่วนของ อุปสงค์และอุปทานของตลาด
  โดยมีอัตราเติบโตต่อเนื่องถึงปี 2551
  ถึงแม้ว่าจะประสบกับสภาวะเศรษฐกิจที่ชะลอตัวลงและความไม่แน่นอนทางด้านการเมือง
  เนื่องมาจากจำนวนชาวต่างชาติที่เข้ามาทำงานในกรุงเทพยังคงเพิ่มขึ้นอย่างต่อเนื่อง

  อย่างไรก็ตาม ธุรกิจอาคารสำหรับพักอาศัยเป็นธุรกิจที่ส่งเสริมธุรกิจหลักของบริษัทฯ
  ซึ่งปัจจุบันเปิดดำเนินการอยู่เพียง 2 โครงการ
  และเมื่อพิจารณาด้านรายได้จะคิดเป็นสัดส่วนเพียง 0.3% ของรายได้ทั้งหมด ดังนั้น
  ไม่ว่าธุรกิจอาคารสำหรับพักอาศัยจะได้รับผลกระทบจากสภาวะตลาด
  แต่ก็จะไม่ส่งผลกระทบต่อรายได้ในภาพรวมของบริษัทฯ

3.3 การจัดการผลิตภัณฑ์หรือบริการ

  บริษัทฯ
  จะจัดหาที่ดินที่มีทำเลเหมาะสมเพื่อศึกษาความเป็นไปได้ของโครงการตลอดจนควบคุมการพัฒนา
  โครงการให้เสร็จสิ้นตามเวลาที่กำหนด

-   ผลกระทบต่อสิ่งแวดล้อม

  เนื่องจากอาคารที่พักอาศัยมีเฉพาะบุคคลที่อยู่ในอาคารเท่านั้น ทำให้ไม่เกิดปัญหามลภาวะ
  ประกอบกับการมีระบบการบำบัดน้ำเสียที่มีประสิทธิภาพ
  มีการทำลายสิ่งปนเปื้อนในน้ำเสียให้หมดไปหรือเหลือน้อยที่สุดตามมาตรฐานที่กำหนดก่อนปล่อยสู่ลำคลองสาธารณะ
  จึงมีผลกระทบต่อสิ่งแวดล้อมน้อยมาก

4) ธุรกิจศูนย์อาหาร

4.1 ลักษณะธุรกิจ

บริษัทฯ ดำเนินธุรกิจศูนย์อาหารภายในศูนย์การค้า โดยมีพื้นที่ประมาณ 1,500 ตร.ม.
วัตถุประสงค์หลักเพื่อให้บริการและให้ความสะดวกกับลูกค้าที่เข้ามาใช้บริการในศูนย์การค้า
โดยคัดเลือกร้านอาหารที่มีชื่อเสียงประเภทต่าง ๆ มาเปิดให้บริการ
โดยเน้นให้มีความหลากหลายและมีรสชาติที่ดี
โดยปัจจุบันศูนย์การค้าที่เปิดให้บริการศูนย์อาหารมีจำนวน 6 แห่ง ได้แก่

+-----------------------------------------+----------------------------+
| ที่ตั้งศูนย์อาหาร                             | ดำเนินการในนาม              |
+-----------------------------------------+----------------------------+
| (1) ศูนย์การค้าเซ็นทรัลพลาซา ลาดพร้าว         | บจ. เซ็นทรัลฟู้ดอเวนิว          |
+-----------------------------------------+----------------------------+
| (2) ศูนย์การค้าเซ็นทรัลพลาซา ปิ่นเกล้า          | บจ. เซ็นทรัลฟู้ดอเวนิว          |
+-----------------------------------------+----------------------------+
| (3)                                     |                            |
+-----------------------------------------+----------------------------+
| (4) ศูนย์การค้าเซ็นทรัลพลาซา เชียงใหม่ แอร์พอร์ต | บจ. เซ็นทรัลพัฒนา เชียงใหม่     |
+-----------------------------------------+----------------------------+
| (5)                                     | (6)                        |
+-----------------------------------------+----------------------------+
| ศูนย์การค้าเซ็นทรัลพลาซา บางนา               | บจ. บางนา เซ็นทรัล พร็อพเพอร์ตี้ |
+-----------------------------------------+----------------------------+
| (7) ศูนย์การค้าเซ็นทรัลพลาซา รัตนาธิเบศร์       | บจ. เซ็นทรัลพัฒนา รัตนาธิเบศร์   |
+-----------------------------------------+----------------------------+
| (6) ศูนย์การค้าเซ็นทรัลพลาซา พระราม 2        | บจ. เซ็นทรัลพัฒนา พระราม 2    |
+-----------------------------------------+----------------------------+

  4.2 การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขัน

-   เปิดดำเนินการในศูนย์การค้าที่มีขนาดใหญ่ของบริษัทฯ
    เพื่อให้บริการและให้ความสะดวกกับลูกค้าที่เข้ามาใช้ บริการในศูนย์การค้า

-   ปรับปรุงบรรยากาศภายในให้มีความทันสมัย จัดหาร้านค้าที่มีชื่อเสียงและเป็นที่นิยม
    โดยเน้นให้มีความ หลากหลาย มีรสชาติที่ดี และมีราคาที่เหมาะสม

-   การรักษามาตรฐานของอาหารและการบริการให้ดีอยู่เสมอ

-   การโฆษณาและจัดรายการส่งเสริมการขาย เช่น การสะสมยอดการซื้อ, การให้ส่วนลด ฯลฯ

-   การจำหน่ายและช่องทางการจำหน่าย

  บริษัทฯ คัดเลือกร้านอาหารที่มีคุณภาพ มีรสชาติดีและสะอาด
  มีการฝึกอบรมพนักงานให้มีการบริการที่ดีเพื่อสร้างความประทับใจและก่อให้เกิดกลับมาใช้บริการอีก
  นอกจากนี้บริษัทฯ ยังมีการจัดรายการส่งเสริมการขาย
  และการโฆษณาในศูนย์การค้าเพื่อกระตุ้นยอดขายอย่างต่อเนื่อง

-   ลักษณะลูกค้าและความสัมพันธ์ระหว่างลูกค้ากับบริษัท หรือบริษัทย่อย

  กลุ่มลูกค้าเป้าหมายจะเป็นกลุ่มนักเรียน นักศึกษา คนทำงาน
  และบุคคลทั่วไปที่ต้องการความสะดวก รวดเร็ว และราคาประหยัด

  (ข) ภาวะอุตสาหกรรม และการแข่งขัน

  เนื่องจากรูปแบบการดำเนินชีวิตและความต้องการของผู้บริโภคมีความซับซ้อนและหลากหลายมากขึ้น
  และสัดส่วนพื้นที่เช่าประเภทร้านอาหารภายในศูนย์การค้าเพิ่มขึ้น
  ประกอบกับความแตกต่างด้านราคาของร้านอาหารบางประเภทกับศูนย์อาหารไม่แตกต่างกันมากนัก
  ทำให้ธุรกิจศูนย์อาหารต้องเผชิญกับภาวะการแข่งขันที่สูงขึ้น
  ผู้ประกอบการศูนย์อาหารต่างใช้กลยุทธ์การโฆษณา ส่งเสริมการขาย
  มาดึงดูดลูกค้าให้เข้ามาใช้บริการ
  รวมถึงการคัดเลือกร้านค้าที่มีชื่อเสียงและได้รับความนิยมมาเปิดให้บริการในศูนย์อาหาร
  ผู้ประกอบการบางรายใช้กลยุทธ์การตกแต่งศูนย์อาหารให้มีความสวยงามและทันสมัย
  และปรับปรุงการให้บริการเพื่อสร้างความพอใจและความสะดวกสบายแก่ลูกค้าให้มากขึ้นเพื่อให้ลูกค้ากลับมาใช้บริการอย่างต่อเนื่อง

4.3 การจัดหาผลิตภัณฑ์และการบริการ

  บริษัทฯ จะพัฒนาธุรกิจศูนย์อาหารควบคู่กับการพัฒนาศูนย์การค้า
  ดังนั้นการจัดหาผลิตภัณฑ์จะมีลักษณะ เช่นเดียวกับการพัฒนาศูนย์การค้า

-   ผลกระทบต่อสิ่งแวดล้อม

  ธุรกิจศูนย์อาหารมีผลกระทบต่อสิ่งแวดล้อมในระดับหนึ่ง โดยก่อให้เกิดของเสียจากกากไขมัน
  อย่างไรก็ตามบริษัทฯ
  ได้มีการวางแผนป้องกันและแก้ไขผลกระทบโดยการบำบัดน้ำเสียอย่างถูกหลักวิชาการ
  และการกำจัดขยะและแมลงต่าง ๆ อย่างถูกสุขลักษณะ

5) ธุรกิจสวนน้ำ และสวนพักผ่อน

5.1 ลักษณะธุรกิจ

บริษัทฯ ดำเนินธุรกิจสวนน้ำ และสวนพักผ่อน เป็นองค์ประกอบหนึ่งที่ส่งเสริมโครงการศูนย์การค้า
เพื่อเพิ่มทางเลือกในการพักผ่อนให้กับลูกค้าโดยเฉพาะกลุ่มครอบครัวให้มีกิจกรรมที่หลากหลายขึ้น
โดยบริษัทฯ จะพิจารณาลงทุนในกรณีที่มีพื้นที่เพียงพอและเหมาะสมกับกลุ่มลูกค้าในบริเวณนั้น ๆ
ปัจจุบันธุรกิจสวนน้ำและสวนพักผ่อนที่เปิดดำเนินการแล้ว 2 แห่ง ได้แก่

  ------------------- -------------------------- ------------------------
  ชื่อโครงการ           สถานที่ตั้ง                    ดำเนินการในนาม

                                                 

  (1) สวนน้ำ ลีโอแลนด์   ศูนย์การค้าเซ็นทรัลพลาซา บางนา  บจ. บางนา เซ็นทรัล
                                                 พร็อพเพอร์ตี้

  (2) เซ็นทรัล พาร์ค     ศูนย์การค้าเซ็นทรัลพลาซา พระราม บจ. เซ็นทรัลพัฒนา พระราม 2
                      2                          
  ------------------- -------------------------- ------------------------

5.2 การตลาดและภาวะการแข่งขัน

(ก) กลยุทธ์การแข่งขัน ช่องทางการจัดจำหน่ายและลักษณะลูกค้า

-   กลยุทธ์การแข่งขันและช่องทางการจัดจำหน่าย

-   มีการจัดกิจกรรมโดยตลอด และการจัดกิจกรรมจะมุ่งตรงไปที่กลุ่มเป้าหมายคือกลุ่มครอบครัว
    เพื่อกระตุ้นให้เกิดการเข้ามาใช้บริการเพิ่มมากขึ้น

-   เปิดดำเนินการในศูนย์การค้าที่มีขนาดใหญ่ของบริษัทฯ และมีลูกค้าที่ตรงกับกลุ่มเป้าหมาย

-   ใช้กลยุทธ์การตลาดทางตรง เพื่อสื่อสารได้ตรงกับกลุ่มเป้าหมายมากที่สุด

-   ลักษณะลูกค้าและความสัมพันธ์ระหว่างลูกค้ากับบริษัท หรือบริษัทย่อย

  กลุ่มลูกค้าเป้าหมายจะเป็นกลุ่มครอบครัวซึ่งเข้ามาพักผ่อนและออกกำลังกายหลายรูปแบบในสวน
  และมีการสร้างความสัมพันธ์กับลูกค้ากลุ่มเป้าหมาย โดยใช้ Direct mail ถึงลูกค้าโดยตรง

(ข) ภาวะอุตสาหกรรมและการแข่งขัน

  ธุรกิจสวนน้ำเริ่มขยายตัวน้อยลง ในศูนย์การค้าอื่น ๆ ก็เริ่มมีการลดขนาดของพื้นที่ลง
  และมีการปรับเปลี่ยน รูปแบบ ในขณะที่ทางบริษัทฯ ได้ปรับรูปแบบให้เล็กลง
  และเพิ่มฐานลูกค้ากลุ่มเป้าหมายโดยใช้กิจกรรมส่งเสริมการขาย และสื่อโฆษณา

5.3 การจัดหาผลิตภัณฑ์และบริการ

  บริษัทฯ จะศึกษาความเป็นไปได้ของโครงการที่เหมาะสม
  เพื่อสามารถเป็นองค์ประกอบหนึ่งของศูนย์การค้าที่จะดึงดูดให้ลูกค้าเข้ามาใช้บริการ

-   ผลกระทบต่อสิ่งแวดล้อม

  ธุรกิจสวนน้ำและสวนสนุกไม่ส่งผลกระทบต่อสิ่งแวดล้อม
  ในขณะที่สวนพักผ่อนจะช่วยให้สภาพแวดล้อมดีขึ้นด้วยพื้นที่สีเขียว